59. ΑΠΟΦΑΣΗ ΥΠΟΥΡΓΟΥ  ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. ΕΙ/544 της 19/22 Μαρτ. 1984 (ΦΕΚ Β΄ 164) Γραπτές προαγωγικές και απολυτήριες εξετάσεις ιδιωτικών λυκείων της μέσης τεχνικής – επαγγελματικής εκπαίδευσης. Έχοντας υπόψη τις διατάξεις της παρ. 13 του άρθρ. 2 του Νόμ. 1351/83 (ΦΕΚ 56 τ.Α/28. 4.1983) «Εισαγωγή σπουδαστών στην τριτοβάθμια εκπαίδευση και άλλες διατάξεις», αποφασίζουμε: ΚΕΦΑΛΑΙΟ Α΄ Γενικές διατάξεις 1.Οι γραπτές προαγωγικές και απολυτήριες εξετάσεις σε όλα τα μαθήματα, εκτός των εξεταζομένων στις γενικές εξετάσεις, κατά την περίοδο του Ιουνίου στα ιδιωτικά λύκεια της μέσης τεχνικής – επαγγελματικής εκπαίδευσης διεξάγονται από επιτροπή που αποτελείται από καθηγητές που διδάσκουν στο ιδιωτικό λύκειο και από καθηγητές δημοσίων σχολείων μέσης τεχνικής – επαγγελματικής εκπαίδευσης, που δεν δίδαξαν στο ιδιωτικό αυτό λύκειο κατά το σχολικό έτος που διενεργούνται οι εξετάσεις. 2.Με απόφαση του οικείου προϊσταμένου της δ/νσης ή του γραφείου μέσης τεχνικής –επαγγελματικής εκπαίδευσης ορίζεται σε κάθε εξεταστική επιτροπή ένας δημόσιος εκπαιδευτικός με Μ.Κ. τουλάχιστον 7 ως πρόεδρος. Με την ίδια απόφαση ορίζονται και τα μέλη της επιτροπής από καθηγητές του δημοσίου, σύμφωνα με τα παρακάτω: α)Σε ιδιωτικά λύκεια μέσης τεχνικής – επαγγελματικής εκπαίδευσης με αριθμό μαθητών σ’ όλες τις τάξεις μέχρι και 70 ορίζονται 1 φιλόλογος, 1 μαθηματικός, 1 φυσικός, 1 θεολόγος, 1 καθηγητής της ξένης γλώσσας. Πέρα από τους ανωτέρω για κάθε τομέα ειδικότητας που λειτουργεί στο ιδιωτικό λύκειο ορίζονται δύο εκπαιδευτικοί πτυχιούχοι σχολών της τριτοβάθμιας εκπαίδευσης της ίδιας ή συγγενούς ειδικότητας. Όπου δεν υπάρχουν δημόσιοι εκπαιδευτικοί σε μια ειδικότητα ορίζονται σαν μέλη της επιτροπής μόνιμοι εκπαιδευτικοί από τα Τ.Ε.Ι. ή υπάλληλοι του Δημοσίου ή ΝΠΔΔ ή Δημόσιων Οργανισμών αντίστοιχης ειδικότητας, που δεν δίδαξαν την τελευταία τριετία στο ιδιωτικό λύκειο, ύστερα από γραπτή συνεννόηση του προϊσταμένου διεύθυνσης ή γραφείου Μ.Τ.Ε.Ε. με τον πρόεδρο του Τ.Ε.Ι. που ανήκει ο εκπαιδευτικός ή της διεύθυνσης προσωπικού της υπηρεσίας που ανήκει ο υπάλληλος. β)Όταν ο συνολικός αριθμός των μαθητών ιδιωτικού λυκείου είναι μεγαλύτερος των 70, η σύνθεση των μελών της εξεταστικής επιτροπής διαφοροποιείται κατά την κρίση του οικείου προϊσταμένου της δ/νσης ή γραφείου μέσης τεχνικής – επαγγελματικής εκπαίδευσης, με βάση τις διατάξεις του προηγουμένου εδαφ. α΄ και την αρχή ότι η σχέση μεταξύ αριθμού των καθηγητών μελών της επιτροπής για κάθε ειδικότητα και του αριθμού των προς διόρθωση γραπτών είναι 1 προς 200 το πολύ για κάθε βαθμολόγηση. 3.Μετά από σχετική πρόταση του διευθυντή του ιδιωτικού λυκείου ο πρόεδρος της εξεταστικής επιτροπής, κατά την πρώτη συνεδρίασή της, ορίζει με πράξη του τα μέλη της επιτροπής που προέρχονται από τους καθηγητές που διδάσκουν στο ιδιωτικό λύκειο σύμφωνα με τα παρακάτω: Για τα ιδιωτικά λύκεια τα οποία έχουν μέχρι και 70 μαθητές συνολικά ορίζεται ένας καθηγητής για κάθε ειδικότητα. Όταν ο αριθμός υπερβαίνει τους 70 ισχύει αναλογικά η ρύθμιση, που προβλέπεται για τους καθηγητές τους προερχόμενους από το δημόσιο, από το εδάφ. β΄ της προηγούμενης παραγράφου. 4.Στις περιπτώσεις που οι επιτροπές είναι πολυμελείς μπορεί να επιμερίζεται το έργο της εξέτασης των μαθητών κατά τάξεις σε ομογενείς ομάδες μελών της επιτροπής, κατά την κρίση του προέδρου της. 5.Οι εκπ/κοί που μετέχουν σε μία επιτροπή, μπορούν να ορίζονται μέλη σε περισσότερες από μία επιτροπές και μέχρι τρεις το πολύ μόνο σε περιπτώσεις που αιτιολογούνται γραπτά από τον προϊστάμενο διεύθυνσης ή γραφείου Μ.Τ.Ε.Ε. 6.Πριν από τη διεξαγωγή των προαγωγικών και απολυτηρίων εξετάσεων ο πρόεδρος και δύο τουλάχιστον μέλη της επιτροπής από καθηγητές του Δημοσίου ή υπαλλήλων του Δημοσίου ή Ν.Π.Δ.Δ. ή Δημόσιων Οργανισμών, διαπιστώνουν αν έχουν καταχωριστεί στα ατομικά δελτία των εξεταζόμενων μαθητών οι προφορικοί βαθμοί των τριών τριμήνων και απαγορεύει την έναρξη των εξετάσεων, εάν δεν προηγηθεί η καταχώριση των βαθμών αυτών. (Μετά τη σελ. 576,260) Σελ. 576,261 Τεύχος ΣΤ121 Σελ. 57 Ιδιωτικές Επαγγελματικές Σχολές 32.Ζ.η.57-59 7.Κατά τη διεξαγωγή των προαγωγικών και απολυτήριων εξετάσεων, οι οποίες διεξάγονται σύμφωνα με τις διατάξεις που ισχύουν για τις προαγωγικές και απολυτήριες εξετάσεις των δημόσιων λυκείων μέσης τεχνικής – επαγγελματικής εκπαίδευσης δεν μπορούν να παρευρίσκονται στην αίθουσα των εξετάσεων άλλα πρόσωπα, εκτός από τον οικείο καθηγητή του ιδιωτικού λυκείου και τους οικείους δημόσιους εκπαιδευτικούς ή υπαλλήλους του Δημοσίου ή Ν.Π.Δ.Δ. ή Δημόσιων Οργανισμών μέλη της Επιτροπής. Απαγορεύεται να απασχολείται με τις διεξαγόμενες αυτές εξετάσεις άλλο μέλος της επιτροπής χωρίς ειδική για το σκοπό αυτόν έγκριση του προέδρου. 8.Τα γραπτά δοκίμια των μαθητών σε κάθε μάθημα διορθώνονται και βαθμολογούνται από δύο καθηγητές της επιτροπής που προέρχονται από τη δημόσια εκπαίδευση ή το Δημόσιο ή ΝΠΔΔ ή Δημόσιων Οργανισμών και έναν καθηγητή του ιδιωτικού λυκείου, της ίδιας ή συγγενούς προς το εξεταζόμενο μάθημα ειδικότητας. 9.Οι ίδιες εξεταστικές επιτροπές, που συγκροτούνται σύμφωνα με αυτή την απόφαση εξετάζουν προφορικά τους μαθητές των ιδιωτικών λυκείων στις περιπτώσεις εκείνες που προβλέπεται από τις κείμενες διατάξεις προφορική εξέταση αντί γραπτής. 10.Την εποπτεία των γραπτών προαγωγικών και απολυτηρίων εξετάσεων των μαθητών των ιδιωτικών λυκείων μέσης τεχνικής – επαγγελματικής εκπαίδευσης έχουν οι προϊστάμενοι δ/νσεων και γραφείων Μ.Τ.Ε.Ε. όσον αφορά τα ιδιωτικά λύκεια της δικαιοδοσίας τους. Με ατομική υπουργική απόφαση μπορούν να ορίζονται και ανώτεροι υπάλληλοι της Κ.Υ. του ΥΠΕΠΘ για την εποπτεία των εξετάσεων των μαθητών των ιδιωτικών λυκείων. Οι ανωτέρω προϊστάμενοι δ/νσεων και γραφείων και οι υπάλληλοι του ΥΠΕΠΘ οφείλουν μετά το πέρας των εξετάσεων να υποβάλουν έκθεση σχετική μ’ αυτές στο υπουργείο Εθνικής Παιδείας και Θρησκευμάτων (Δ/νση Εφαρμογής Προγραμμάτων και Μελετών Μ.Τ.Ε.Ε.). 11.Για τη διενέργεια των συμπληρωματικών προαγωγικών και απολυτηρίων εξετάσεων των περιόδων Σεπτεμβρίου και Φεβρουαρίου ορίζονται, σύμφωνα με τις διατάξεις της απόφασης αυτής, επιτροπές με νέα σύνθεση, στις οποίες μπορεί να περιλαμβάνονται και μέλη που μετείχαν σε προηγούμενες επιτροπές. Σελ. 576,262 Τεύχος ΣΤ121 Σελ. 58 ΚΕΦΑΛΑΙΟ Β΄ Βαθμολόγηση γραπτών δοκιμίων 1.Τα γραπτά δοκίμια των προαγωγικών και απολυτηρίων εξετάσεων των ιδιωτικών λυκείων φυλάσσονται με ευθύνη του προέδρου της επιτροπής, διορθώνονται και βαθμολογούνται ενώπιον των μελών της επιτροπής που συνεξετάζουν το συγκεκριμένο μάθημα, πρώτα από τον καθηγητή του ιδιωτικού σχολείου και έπειτα από τους δύο καθηγητές του Δημοσίου ή υπαλλήλων του Δημοσίου ή Ν.Π.Δ.Δ. ή Δημόσιων Οργανισμών της ίδιας ή συγγενούς προς το εξεταζόμενο μάθημα ειδικότητας. Σε περίπτωση που ο βαθμός του καθηγητή του ιδιωτικού λυκείου διαφέρει από το μέσο όρο των βαθμών των δύο καθηγητών του Δημοσίου ή υπαλλήλων του Δημοσίου ή Ν.Π.Δ.Δ. ή Δημόσιων Οργανισμών, περισσότερο από δύο μονάδες δεν λαμβάνονται υπόψη οι πέραν των δύο βαθμολογικές μονάδες του καθηγητή του ιδιωτικού λυκείου. Ο μέσος όρος των τριών βαθμών είναι ο βαθμός του γραπτού δοκιμίου. Εάν προκύπτει μικτός βαθμός, το κλάσμα λογίζεται ως ακεραία μονάδα εφόσον είναι ίσο ή μεγαλύτερο του μισού της ακεραίας μονάδας, αλλιώς παραλείπεται. 2.Ο βαθμός του γραπτού δοκιμίου της προαγωγικής ή απολυτήριας εξέτασης κάθε μαθήματος διπλασιάζεται. Το διπλάσιο αυτό προστίθεται στο τριπλάσιο του μέσου όρου της προφορικής βαθμολογίας των τριών τριμήνων του μαθήματος και το άθροισμα που προκύπτει διαιρείται με το πέντε. Το πηλίκον της διαίρεσης κατά την έννοια της προηγούμενης παραγράφου, αποτελεί τον τελικό βαθμό της ετήσιας επίδοσης του μαθητή. 3.Στις περιπτώσεις κατά τις οποίες ο μέσος όρος της προφορικής βαθμολογίας των τριών τριμήνων ενός μαθήματος είναι μεγαλύτερος από το βαθμό της γραπτής προαγωγικής ή απολυτήριας δοκιμασίας του μαθήματος αυτού περισσότερο από 4 μονάδες, για τον υπολογισμό του βαθμού ετήσιας επίδοσης του μαθητή στο μάθημα αυτό δε λαμβάνονται υπόψη οι πάνω από τις 4 αυτές μονάδες. 32.Ζ.η.59 Ιδιωτικές Επαγγελματικές Σχολές ΚΕΦΑΛΑΙΟ Γ΄ Έκδοση αποτελεσμάτων – Απολυτήρια – Πτυχία 1.Για την έκδοση των αποτελεσμάτων των προαγωγικών και απολυτηρίων εξετάσεων η επιτροπή συντάσσει σχετικό πρακτικό, στο οποίο αναγράφονται κατά τάξη και με αλφαβητική σειρά των μαθητών οι τελικοί βαθμοί της ετήσιας επίδοσης κάθε μαθητή σε όλα τα μαθήματα της τάξης του συμπεριλαμβανομένων και εκείνων των γενικών εξετάσεων αν ο μαθητής έχει λάβει μέρος σ’ αυτές καθώς και ο γενικός ετήσιος βαθμός προαγωγής ή απόλυσης αριθμητικώς και ολογράφως. Αντίγραφο του πρακτικού αυτού εις διπλούν καθώς και αντίγραφο του μητρώου των μαθητών του ιδιωτικού λυκείου που προάγονται ή απολύονται ενημερωμένα πλήρως υποβάλλονται με  φροντίδα του προέδρου της επιτροπής στον οικείο προϊστάμενο της Δ/νσης ή του γραφείου της μέσης τεχνικής – επαγγελματικής εκπαίδευσης, όπου και αρχειοθετούνται. Με βάση το αρχείο αυτό γίνεται η θεώρηση και επικύρωση των τίτλων απόλυσης των μαθητών των αντίστοιχων ιδιωτικών λυκείων. Ο πρόεδρος στη στήλη των γενικών παρατηρήσεων του ατομικού δελτίου κάθε μαθητή που προάγεται ή απολύεται μεταφέρει το γενικό ετήσιο βαθμό προαγωγής ή απόλυσής του με τη σχετική επικύρωση. Με βάση τη θεώρηση αυτή η εξεταστική επιτροπή συμπληρώνει στον τίτλο κάθε μαθητή τους γενικούς βαθμούς ετήσιας προόδου των τάξεων Α΄ και Β΄ Λυκείου για τα ημερήσια και Α΄, Β΄ και Γ΄ τάξεων για τα εσπερινά λύκεια. 2.α)Στα απολυτήρια ή πτυχία και αποδεικτικά απόλυσης ή πτυχίων των μαθητών που σύμφωνα με την απόφαση αυτή, κρίνονται από την εξεταστική επιτροπή άξιοι απόλυσης, αναγράφεται ο αριθμός της απόφασης του προϊσταμένου της δ/νσης ή γραφείου μέσης τεχνικής – επαγγελματικής εκπαίδευσης, με την οποία ορίστηκε η επιτροπή που έκανε τις εξετάσεις, ο τίτλος του ιδιωτικού λυκείου καθώς και τα υπόλοιπα απαραίτητα στοιχεία, σύμφωνα με τις διατάξεις για  τους τίτλους σπουδών των μαθητών. β)Τα απολυτήρια ή πτυχία υπογράφονται από τον πρόεδρο και τα μέλη της εξεταστικής επιτροπής και με την φροντίδα του Δ/ντή του ιδιωτικού λυκείου υποβάλλονται για θεώρηση και επικύρωση στον αρμόδιο προϊστάμενο της δ/νσης ή του γραφείου μέσης τεχνικής – επαγγελματικής εκπαίδευσης στην περιοχή δικαιοδοσίας του οποίου λειτουργεί το ιδιωτικό λύκειο. 3.α)Μετά τη λήξη του έργου των εξεταστικών επιτροπών η έκδοση τίτλων σπουδών για τους μαθητές που υπέστησαν απολυτήρια εξέταση σύμφωνα με τις κείμενες διατάξεις, γίνεται από τον δ/ντή του ιδιωτικού λυκείου και οι τίτλοι ελέγχονται και επικυρώνονται από τον προϊστάμενο της διεύθυνσης ή του γραφείου μέσης τεχνικής – επαγγελματικής εκπαίδευσης. β)Στις περιπτώσεις που ιδιωτικά λύκεια έχουν αναστείλει τη λειτουργία τους οι τίτλοι των μαθητών που φοίτησαν σ’ αυτά, εκδίδονται από τον αρμόδιο προϊστάμενο δ/νσης ή γραφείου μέσης τεχνικής  - επαγγελματικής εκπαίδευσης με βάση τα στοιχεία που υποβάλλονται και τηρούνται σύμφωνα με την παρ. 1αυτού του κεφαλαίου. Η άνω απόφαση κυρώθηκε και απέκτησε ισχύ νόμου με την περίπτ. α΄ παρ. 2 άρθρ. 22 Νόμ. 1476/15-18 Σεπτ. 1984 (ΦΕΚ Α΄ 136) (Τόμ. 32, σελ. 44,48). Με την παρ. 2 του άρθρ.ΙΙΙ του νόμ. 1892/31-31 Ιουλ. 1990, (ΦΕΚ Α΄ 101), τόμ. 32 σελ. 116,385, προσδιορίζεται ο τρόπος με τον οποίο ρυθμίζονται οι όροι, οι προδιαγραφές και η διαδικασία για τη χορήγηση αδειών ίδρυσης και λειτουργίας ιδιωτικών επαγγελματικών σχολών, τεχνικών και επαγγελματικών λυκείων κλπ. Σύμφωνα δε με την παρ. 3, οι διατάξεις των άρθρ. 41 και 42 Νόμ. 682/1977 εφαρμόζονται και για τα ιδιωτικά τεχνικά και επαγγελματικά λύκεια και τις ιδιωτικές τεχνικές επαγγελματικές σχολές. (Αντί για τη σελ. 576,263) Σελ. 576,263(α) Τεύχος 1154 Σελ. 15 Ιδιωτικές Επαγγελματικές Σχολές 32.Ζ.η.59 